**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 20/01/2025**

**Αριθ. Πρωτ. 971**

**ΑΠΟΣΠΑΣΜΑ**

# Από το πρακτικό της αριθμ. 1ης /2025ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 7**

**΄Εγκριση της με αριθμό 118/2024 μελέτης με τίτλο : «ΜΕΛΕΤΗ ΚΟΣΤΟΛΟΓΗΣΗΣ ΓΡΑΜΜΩΝ ΔΗΜΟΤΙΚΗΣ ΣΥΓΚΟΙΝΩΝΙΑΣ ΔΗΜΟΥ ΛΕΒΑΔΕΩΝ».**

Στη Λιβαδειά σήμερα 14η Ιανουαρίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 476/10-01-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 6 (έξι) , ήτοι

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Αγνιάδης Παναγιώτης

2. Τουμαράς Βασίλειος Αν και είχε νόμιμα προσκληθεί

3. Καλλιαντάσης Χρήστος

4. Τόλιας Δημήτριος - αν/κό μέλος κ. Παπαβασιλείου Αικατερίνης

5. Μίχας Δημήτριος

6. Ταγκαλέγκας Ιωάννης

Ο Πρόεδρος της Δημοτικής Επιτροπής εισηγούμενος το 7ο θέμα της ημερήσιας διάταξης έθεσε

υπόψη των μελών την με αριθ.πρωτ. 307/08-01-2025 έγγραφη εισήγηση του Γραφείου

Δημάρχου Λεβαδέων , στην οποία αναφέρονται:

*Έχοντας υπόψη:*

* *Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018*
* *Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής*
* *Τις διατάξεις του άρθρου του άρθρο 83 του ν.3463/2006*
* *Τις διατάξεις των άρθρων 7 και 19 του ν.2963/2001*
* *Την αριθ. 118/2024 μελέτη της εταιρείας NOPOINT που παραλήφθηκε από την Τεχνική Υπηρεσία του Δήμου Λεβαδέων στις 31/12/2024 με αρ. πρωτ.: 26479*

*Η παρούσα μελέτη συντάχθηκε από την εταιρεία NOPOINT LTD. σύμφωνα με την υπογραφείσα στις 25/11/2024 σύμβαση (ΑΔΑΜ:24RΕQ015581974) με τον Δήμο Λεβαδέων με στόχο το σχεδιασμό, ίδρυση και λειτουργία Δημοτικής Συγκοινωνίας του Δήμου Λεβαδέων.*

*Υπεύθυνος της μελέτης εκ μέρους της εταιρείας NOPOINT είναι ο συγκοινωνιολόγος κ. Νότης Παρασκευόπουλος.*

*Ο Δήμος Λεβαδέων προκειμένου να διευκολύνει τις μετακινήσεις πολιτών και να μειώσει τους κυκλοφοριακούς φόρτους, ιδιαίτερα στο ιστορικό κέντρο και εμπορικό / διοικητικό κέντρο της πόλης, σκοπεύει να δρομολογήσει δύο γραμμές αστικής – δημοτικής συγκοινωνίας, με ηλεκτρικά μικρολεωφορεία (mini - Buses).*

*Σύμφωνα με το άρθρο 83 του ν.3463/2006, «Οι Δήμοι μπορούν να ασκούν συγκοινωνιακό έργο, εφόσον αυτό δεν εξυπηρετείται από υφιστάμενη γραμμή». Ισχύουν οι διατάξεις των άρθρων 7 και 19 του ν.2963/2001.*

*Σύμφωνα με το άρθρο 7, παράγραφος 7 του ν.2963/2001, «οι νέες αστικές και ενδονομαρχιακές γραμμές εκτελούνται υποχρεωτικά από τα οικεία ΚΤΕΛ». Ακολουθεί μια εξάμηνη διαδικασία ελέγχου της βιωσιμότητας της κάθε γραμμής, βάση των εισπράξεων. Αν τα έσοδα δεν αρκούν για να καλύψουν τα έξοδα εκτέλεσης των δρομολογίων, το ΚΤΕΛ μπορεί είτε να αρνηθεί την εκτέλεση αυτού του Συγκοινωνιακού έργου, οπότε μπορεί να αναλάβει ο Δήμος, είτε να προτείνει στην αναθέτουσα αρχή, στη συγκεκριμένη περίπτωση στο Δήμο, τη σύναψη σχετικής σύμβασης, σύμφωνα με το άρθρο 19 του ιδίου νόμου.*

*Δεδομένου ότι στις δύο νέες γραμμές αστικής συγκοινωνίας δε θα υπάρχουν εισιτήρια, η συνεργασία θα γίνει με τις διατάξεις του άρθρου 19 του ν.2963/2001, περί συμβάσεων μεταξύ Ο.Τ.Α. πρώτου βαθμού και των φορέων παροχής συγκοινωνιακού έργου.*

*Το αντικείμενο της παρούσας μελέτης, σύμφωνα με την υπογραφείσα στις 25/11/2024 σύμβαση μεταξύ του Δήμου Λεβαδέων και της ΝΟΡΟΙΝΤ, περιλαμβάνει τα εξής μέρη:*

1. ***ΣΥΓΚΟΙΝΩΝΙΑΚΟΣ ΣΧΕΔΙΑΣΜΟΣ.*** *Μετά από διαβούλευση με Δήμο και ΚΤΕΛ, χάραξη των γραμμών της Δημοτικής–Αστικής συγκοινωνίας, χωροθέτηση των στάσεων και υπολογισμός των ωρών διέλευσης των λεωφορείων των δύο γραμμών από κάθε στάση*
2. ***ΟΙΚΟΝΟΜΙΚΑ ΑΠΟΤΕΛΕΣΜΑΤΑ.*** *Κοστολόγηση του έργου της Δημοτικής Συγκοινωνίας*
3. ***ΣΥΜΒΑΤΙΚΕΣ ΔΕΣΜΕΥΣΕΙΣ ΔΗΜΟΥ ΚΑΙ ΚΤΕΛ.*** *Παρουσίαση σχεδίου σύμβασης Δήμου -ΚΤΕΛ σύμφωνα με τις διατάξεις του άρθρου 19 του ν.2963/2001*

*Η παρούσα μελέτη εκπονήθηκε και παραδόθηκε στο Δήμο Λεβαδέων από την εταιρεία συγκοινωνιακών μελετών NOPOINT LTD στις 31/12/2024 και καταχωρήθηκε στο βιβλίο μελετών της Τεχνικής Υπηρεσίας του Δήμου Λεβαδέων με Αριθμό 118-2024.*

***ΣΥΓΚΟΙΝΩΝΙΑΚΟΣ ΣΧΕΔΙΑΣΜΟΣ***

*Η πορεία των γραμμών και η θέση των στάσεων καθορίστηκαν από το Δήμο. Η μελέτη σε αυτό το μέρος, πέρα από την περιγραφή των διαδρομών και τα αποτελέσματα αυτοψιών που διενεργήθηκαν, περιλαμβάνει και τις ώρες διέλευσης των λεωφορείων των δύο γραμμών από κάθε στάση.*

***ΓΡΑΜΜΗ Α***

*Η διαδρομή της πρώτης γραμμής με τίτλο «ΣΥΝΟΙΚΙΣΜΟΣ-ΚΕΝΤΡΟ-ΚΤΕΛ-ΝΟΣΟΚΟΜΕΙΟ-ΕΥΑΓΓΕΛΙΣΤΡΙΑ-ΣΥΝΟΙΚΙΣΜΟΣ» που χάριν συντομίας θα αποκαλείται «Γραμμή Α», είναι: Αφετηρία ΕΚΚΛΗΣΙΑ ΑΓΙΟΣ ΠΑΝΤΕΛΕΗΜΟΝΑΣ - αρ.ΛΕΩΦΟΡΟΣ ΑΘΗΝΩΝ - ΠΛΑΤΕΙΑ ΛΑΜΠΡΟΥ ΚΑΤΣΩΝΗ – ΓΕΩΡΓΑΝΤΑ - ΠΛΑΤΕΙΑ ΤΑΜΠΑΧΝΑ - αρ.ΣΤΡΑΤΗΓΟΥ ΙΩΑΝΝΟΥ - αρ.ΚΑΤΣΙΩΤΟΥ - αρ.ΕΛΕΥΘΕΡΙΟΥ ΒΕΝΙΖΕΛΟΥ - δεξ.ΚΑΡΑΓΙΑΝΝΟΠΟΥΛΟΥ - αρ.ΣΠΥΡΙΔΩΝΟΣ - αρ.ΓΕΩΡΓΑΝΤΑ - δεξ.ΣΤΡΑΤΗΓΟΥ ΙΩΑΝΝΟΥ - δεξ.ΔΗΜΑΡΧΟΥ ΑΝΔΡΕΑΔΑΚΗ - αρ.ΔΗΜΑΡΧΟΥ ΠΕΡΓΑΝΤΑ - αρ.ΣΟΦΟΚΛΕΟΥΣ - 2η εξοδος δεξ.ΚΟΜΒΟΣ ΑΙΣΧΥΛΟΥ – ΧΑΙΡΩΝΕΙΑΣ - ΚΟΜΒΟΣ ΡΟΥΜΕΛΗΣ – ΚΤΕΛ - αρ.ΡΟΥΜΕΛΗΣ - αρ.ΑΓΙΟΥ ΒΛΑΣΣΙΟΥ – ΝΟΣΟΚΟΜΕΙΟ - ΑΓΙΟΥ ΒΛΑΣΣΙΟΥ – ΦΙΛΩΝΟΣ - αρ.ΚΑΡΑΓΙΑΝΝΟΠΟΥΛΟΥ - δεξ.ΑΝΔΡΕΑΔΑΚΗ - αρ.ΓΡ.ΛΑΜΠΡΑΚΗ - δεξ.ΠΥΘΑΓΟΡΑ - ΕΚΚΛΗΣΙΑ ΕΥΑΓΓΕΛΙΣΤΡΙΑ - αρ.ΠΥΘΑΓΟΡΑ - αρ.ΓΡ.ΛΑΜΠΡΑΚΗ - δεξ.ΑΝΔΡΕΑΔΑΚΗ - δεξ.ΚΑΡΑΓΙΑΝ-ΝΟΠΟΥΛΟΥ - αρ.25ΗΣ ΜΑΡΤΙΟΥ - δεξ.ΠΛΑΤΕΙΑ ΣΥΝΟΙΚΙΣΜΟΥ – ΑΘΗΝΩΝ - δεξ.ΕΚΚΛΗΣΙΑ ΑΓΙΟΣ ΠΑΝΤΕΛΕΗΜΟΝΑΣ τέρμα*

*Η γραμμή αυτή θα λειτουργεί από τις 7:30 έως τις 14:30 και θα εκτελεί 2.408 δρομολόγια ετησίως. Το μήκος της γραμμής Α είναι 10,8 χιλιόμετρα, εκ των οποίων τα 2,6 έχουν μεγάλη κλίση.*

***ΓΡΑΜΜΗ Β***

*Η διαδρομή της δεύτερης γραμμής με τίτλο «ΝΕΟ ΔΗΜΑΡΧΕΙΟ-ΖΑΓΑΡΑΣ-ΑΓΙΟΣ ΦΑΝΟΥΡΙΟΣ-ΚΤΕΛ-ΝΟΣΟΚΟΜΕΙΟ-ΝΈΟ ΔΗΜΑΡΧΕΙΟ» που χάριν συντομίας θα αποκαλείται «Γραμμή Β», είναι: Αφετηρία ΠΛΑΤΕΙΑ Λ. ΚΑΤΣΩΝΗ – ΓΕΩΡΓΑΝΤΑ - ΠΛΑΤΕΙΑ ΤΑΜΠΑΧΝΑ - αρ.ΣΤΡΑΤΗΓΟΥ ΙΩΑΝΝΟΥ -αρ.ΚΑΡΤΣΙΩΤΟΥ - αρ.ΕΛΕΥΘΕΡΙΟΥ ΒΑΝΙΖΕΛΟΥ - δεξ.ΚΑΡΑΓΙΑΝΝΟΠΟΥΛΟΥ - αρ.ΣΠΥΡΙΔΩΝΟΣ -αρ.ΓΕΩΡΓΑΝΤΑ - δεξ.ΣΤΡΑΤΗΓΟΥ ΙΩΑΝΝΟΥ - αρ.ΓΙΑΝΝΟΥΤΣΟΥ (ΠΡΩΗΝ ΑΝΑΠΑΥΣΕΩΣ) -αρ.ΑΝΑΛΗΨΕΩΣ - αρ.ΟΣΙΟΥ ΛΟΥΚΑ - ΑΓΙΟΥ ΝΙΚΟΛΑΟΥ - αρ.ΑΓΙΑΣ ΠΑΡΑΣΚΕΥΗΣ - δεξ.ΑΓΙΟΥ ΓΕΩΡΓΙΟΥ -αρ.ΚΟΡΩΝΕΙΑΣ - αρ.ΚΙΛΚΙΣ - δεξ.ΓΙΑΝΝΟΥΤΣΟΥ (ΠΡΩΝ ΑΝΑΠΑΥΣΕΩΣ) - αρ.ΔΙΣΤΟΜΟΥ - αρ.ΑΓΙΟΥ ΦΑΝΟΥΡΙΟΥ - 1η έξοδος δεξ.ΚΟΜΒΟΣ ΑΓ. ΦΑΝΟΥΡΙΟΥ & ΔΕΛΦΩΝ – ΔΕΛΦΩΝ - αρ.ΔΗΜΑΡΧΟΥ ΑΝΔΡΕΑΔΑΚΗ - αρ.ΔΗΜΑΡΧΟΥ ΠΕΡΓΑΝΤΑ - αρ.ΡΟΥΜΕΛΗΣ - δεξ.ΔΙΑΣΤΑΥΡΩΣΗ ΡΟΥΜΕΛΗΣ – ΚΤΕΛ -ΑΡ.ΡΟΥΜΕΛΗΣ - ΑΡ.ΑΓ. ΒΛΑΣΣΙΟΥ – ΝΟΣΟΚΟΜΕΙΟ – ΑΓ. ΒΛΑΣΣΙΟΥ – ΦΙΛΩΝΟΣ - ΑΡ.ΚΑΡΑΓΙΑΝΝΟΠΟΥΛΟΥ - ΑΡ. ΣΕΦΕΡΗ - ΑΡ.ΠΛΑΤΕΙΑ Λ. ΚΑΤΣΩΝΗ τέρμα*

*Η γραμμή αυτή θα λειτουργεί από τις 7:15 έως τις 14:15 και θα εκτελεί 2.408 δρομολόγια ετησίως. Το μήκος της γραμμής Β είναι 11,1 χιλιόμετρα, εκ των οποίων τα 4 έχουν μεγάλη κλίση.*

*Η διαδρομές των παραπάνω δύο (2) γραμμών, δεν παρουσιάζει κυκλοφοριακά προβλήματα. Στη θέση της αφετηρίας θα απαιτηθεί απαγόρευση της στάθμευσης στην μια πλευρά της οδού. Από την επί τόπου αυτοψία υπάρχει επαρκής χώρος τόσο στο πεζοδρόμιο, για την εγκατάσταση σταθμού φόρτισης, όσο και στην οδό.*

*Κατά την πρώτη φάση υλοποίησης της Δημοτικής Συγκοινωνίας, το συγκοινωνιακό έργο θα εκτελείται από δυο (2) νέου τύπου ηλεκτρικά λεωφορεία χωρητικότητας 21 ατόμων.*

***Κατόπιν αυτών καλείται η Δημοτική Επιτροπή του Δήμου Λεβαδέων να εγκρίνει την υπ’ αριθμ. 118/2024 μελέτη με τίτλο: «ΜΕΛΕΤΗ ΚΟΣΤΟΛΟΓΗΣΗΣ ΓΡΑΜΜΩΝ ΔΗΜΟΤΙΚΗΣ ΣΥΓΚΟΙΝΩΝΙΑΣ ΔΗΜΟΥ ΛΕΒΑΔΕΩΝ».***

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Την από 25/11/2024 σύμβαση (ΑΔΑΜ:24RΕQ015581974) μεταξύ της εταιρείας NOPOINT LTD και του Δήμου Λεβαδέων

- Την αριθ. 118/2024 μελέτη της εταιρείας NOPOINT που παραλήφθηκε από την Τεχνική Υπηρεσία του Δήμου Λεβαδέων στις 31/12/2024 με αρ. πρωτ.: 26479 , που είχε διανεμηθεί

-Την υπ αριθμ.πρωτ. 307/08-01-2025 έγγραφη εισήγηση της Γραφείου Δημάρχου Λεβαδέων που είχε διανεμηθεί

-Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την Προσαρτώμενη με αριθ. 118/2024 μελέτη με τίτλο: «ΜΕΛΕΤΗ ΚΟΣΤΟΛΟΓΗΣΗΣ ΓΡΑΜΜΩΝ ΔΗΜΟΤΙΚΗΣ ΣΥΓΚΟΙΝΩΝΙΑΣ ΔΗΜΟΥ ΛΕΒΑΔΕΩΝ».

**Η παρούσα απόφαση πήρε αριθμό 7/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1.Τουμαράς Βασίλειος

2.Καλλιαντάσης Χρήστος

3.Τόλιας Δημήτριος

4.Μίχας Δημήτριος ΠΙΣΤΟ ΑΠΟΣΠΑΣΜΑ

5.Ταγκαλέγκας Ιωάννης

Λιβαδειά 20 -01-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ